Elatiif
En elatiif (ingelsk: absolute superlative) as en oort an wiis, am en adjektiif en huugen wäärs tu dun.

Normoolerwiis san diar trii wäärser faan en adjektiif:
 positiif - smok
 komparatiif - smoker
 superlatiif - smokst
Wan dü nü oober sai wel, hi of hat as so smok, det as goorei tu fergliken, do namst dü di 
 elatiif - uu so smok
Di elatiif woort uk brükt, am ironii ütjtutraken:
 Hi as jo uu so witsag (faan en minsk, di goorei witsag as, oober det faan ham salew ment)

Uun't Huuchsjiisken namt am flooksis föörsilwen, am en elatiif ütjtutraken:
 superreich, megaschnell, urkomisch, ...

Uk uun't Araabisk spriak komt di elatiif föör.

Hyperlatiif 
Nai mä en elatiif as di hyperlatiif. Det as en komparatjuun, wat eegentelk ünmögelk as, man likes brükt woort, am det eegenoort düütelker tu maagin:
 Ik wiar di iansag maan mad aal jo wüfen (neutraal ütjsaag auer en taal)
 Ik wiar di iansagst maan mad aal jo wüfen (... an ik haa mi ei wel fääld)

Gramatik